Olushegun Adjadi Bakari

Olushegun Adjadi Bakari, tunnetaan myös nimellä Shegun Bakari (s. 24. lokakuuta 1979, Pointe-Noire , Kongo), on beniniläinen liikemies ja poliitikko. Hänet nimitettiin Beninin hallituksen ulkoministeriksi kesäkuussa 2023.
Varhainen elämä ja ura.
Shegun Bakari syntyi Kongossa, jossa hänen beniniläinen isänsä opetti kirjanpitoa. Hän palasi Beniniin vanhempiensa kanssa vuonna 1980. Suoritettuuaan ylioppilastutkinnon vuonna 1997, hän suoritti pääsykokeen Beninin Kansantalousinstituuttiin, johon hänelle myönnettiin stipendi tilastotieteen opiskelua varten. Aktiivisena opiskelijana hänet valittiin opiskelijoiden puheenjohtajaksi ja hänestä tuli eräs Beninin opiskelijoiden kansallisen liiton pääjohtajista.
Valmistuttuaan Shegun Bakari työskenteli 18 kuukautta matkailualan perheyrityksessä. Tämä ensimmäinen kauppaan keskittynyt ammattikokemus antoi Bakarille mahdollisuuden tutustua Nigeriaan. Tämän kokemuksen jälkeen hän vietti useita kuukausia kibbutsissa Israelissa osana vaihto-ohjelmaa tutustuen nuorten afrikkalaisten kanssa Israelin kulttuuriin ja talouteen.
Bakari saapui Ranskaan vuonna 2002, jossa hän suoritti maisterin tutkinnon yhteiskuntatieteiden matematiikan sovelletussa tutkimuksessa Lillen yliopistossa, minkä jälkeen hän suoritti rahoituksen maisterin tutkinnon Lillen Superior Business Schoolissa.
Viimeisenä opiskeluvuotenaan hän suoritti työharjoittelun, jossa hänet värväsi Société Générale -ryhmän tytäryhtiö ALD Automotive. Hän toimi ALD:n palveluksessa kaksi vuotta ja siirtyi sitten BMW Francen talouspäälliköksi. Tämän kokemuksen jälkeen hän palasi Société Généraleen vuonna 2008, jonka talous- ja strategiaosastossa hän työskenteli konsernin tulosvalvojana. Hänestä tuli sitten pankki- ja rahoitusyksikön strateginen johtaja. Vuonna 2011 hänet nimitettiin Senior Manageriksi, joka vastaa suurimmista ranskalaisista autokonserneista, kuten Peugeot, Renault, Valeo ja Michelin. Bakari nimitettiin sitten johtajaksi, joka vastaa Société Généralen rakennerahoituksesta Afrikan maille. Tässä tehtävässä hän avusti suuria ranskalaisia ​​ja eurooppalaisia ​​yrityksiä energiainfrastruktuuriprojekteissa Afrikan mantereella. Bakari vastasi esimerkiksi Azura Edon voimalaitoksesta Nigeriassa ja Nacala Corridor -hankkeesta Mosambikissa.
Heinäkuussa 2016 Shegun Bakari palasi Afrikkaan toimien vuosina 2016-2021 Togoon presidentti Faure Gnassingbén neuvonantajana kehittäen ja toteuttaen maan sähköistys- ja energiasiirtymästrategiaa, joka tunnustetaan yhdeksi mantereen kunnianhimoisimmista. Toimittuaan viisi vuotta Togossa hän palasi yksityiselle sektorille ja auttoi perustamaan Abu Dhabissa sijaitsevan Atif-sijoitusrahastoa (Africa Transformation and Industrialization Fund). Rahasto sijoitti sähköajoneuvoihin erikoistuneeseen M Autoon, jonka tuotemerkki on Spiro. Kun Bakari nimitettiin Spiron toimitusjohtajaksi, hän muutti yrityksen strategiaa ja kehitti sitä Beninissä, Togossa, Ruandassa ja Ugandassa. Hänen aikanaan sähkömoottoripyörien määrä lisääntyi 15 kuukaudessa 0:sta 15 000:een kolmessa maassa, mukaan lukien Benin.
Beninin ulkoministerinä.
Seuraavaksi Beninin presidentti Patrice Talon nimitti hänet investointiministerineuvokseksi.
Olushegun Adjadi Bakari nimitettiin 6. kesäkuuta 2023 Beninin ulkoministeriksi. Hän toteuttaa presidentti Talonin näkemystä diplomatiasta kehityksen palveluksessa. Tätä tarkoitusta varten hän on ilmoittanut toteuttavansa ”4D-diplomatiaa” (saatavuus, diaspora, digitaali ja kehitys). Hänen toiminnassaan talousdiplomatia on olennainen pilari. Hän on alueellisen yhdentymisen innokas kannattaja.
Bakari puhuu sujuvasti englantia ja jorubaa, ja hänen äidinkielensä on ranska.
Nigerin rajakiista.
Nigerin vallankaappauksen jälkeen maiden välillä olevat näkemyserot ovat näkyneet rajakiistana. Nigerin elintärkeät öljynviennit Beninin Seme-Kpodjin satamaan jatkuivat vuoden 2024 lopulla rajat ylittävää putkilinjaa pitkin kuukausien keskeytyksen jälkeen. Pohjois-Nigeristä tulevat uraanikuljetukset ovat edelleen pysähtyneet ja odottavat joko diplomaattista helpottumista tai vaihtoehtoista kuljetusreittiä. Benin on kiistänyt Nigerin väitteet ja sanoo ehdottavansa rauhaa Nigerin kanssa. Entiset Beninin presidentit Thomas Boni Yayi ja Nicephore Soglo matkustivat tapaamaan Nigerin johtajaa vuonna 2024, mutta epäonnistuivat palauttamaan suhteet. Olushegun Adjadi Bakari sanoi kesäkuun 2025 alussa toivovansa "elpymisnäkymiä", edellyttäen, että turvallisuusehdot täyttyvät. "Toivomme, että tämä ratkaistaan nopeasti... este ei ole Beninin puolella", hän kertoi medialle. "Meidän on hyväksyttävä se tosiasia, että emme ole joskus samalla aallonpituudella... Ovi pysyy auki."
Suhteet Venäjään.
Bakari vieraili marraskuussa 2024 Sotšissa Venäjän ja Afrikan välisessä ministerikokouksessa, joka pidettiin ulkoministeri Sergei Lavrovin kanssa. Venäjän Beninin suurlähettilään mukaan näissa keskusteluissa määriteltiin Venäjän ja Beninin yhteistyön painopistealueet politiikassa, taloudessa, tieteessä, koulutuksessa, terveydessä, turvallisuudessa ja uusiutuvan energian alalla.
Suomessa.
Ulkoministeri Olushegun Adjadi Bakari vieraili Helsingissä 4.–.5. marraskuuta 2024. Hän tapasi ulkoministeri Elina Valtosen. Suomen ulkoministeriön tiedotteen mukaan ulkoministerit keskustelivat maiden kahdenvälisistä suhteista, Euroopan turvallisuustilanteesta, Länsi-Afrikan ja Sahelin turvallisuustilanteesta, sekä yhteistyöstä monenvälisissä kysymyksissä.
Ulkoministeri Bakari vieraili myös opetus- ja kulttuuriministeriössä ja tutustui Museoviraston kokoelma- ja konservointikeskukseen. Vierailun yhteydessä keskusteltiin museo- ja kulttuuriperintöasioista ja vireillä olevasta Suomen kansallismuseon kokoelmiin kuuluvan beniniläisen Kataklé seremonia-istuimen palauttamisesta Beniniin.
Bakari osallistui myös presidentti Alexander Stubbin isännöimään Kultaranta-keskustelun globaaleja kriisejä käsittelevään paneeliin 17. kesäkuuta 2025.